Transnet-hoof afgedank | Maroela Media
Siyanbonga Gama. foto: ANA.
Siyabonga Gama, uitvoerende hoof van Transnet, is afgedank.
Edward Kieswetter, raadslid, het die nuus Sondagaand op eNCA se The Fix-program bevestig. "Ek kan bevestig dat 'n brief per hand aan Gama afgelewer is om hom in te lig van die raad se voorneme om voort te gaan met die beëindiging [van Gama] as lid van die raad," het Kieswetter gesê.
Maroela Media het vroeër berig Gama is 27 September tien dae kans gegee om redes te verskaf hoekom hy nié afgedank moet word nie. Gama het toe die arbeidshof genader vir 'n dringende hofbevel.
Popo Molefe, voorsitter van die Transnet-raad, het gesê die raad het 'n brief aan Gama gestuur waarin hy in kennis gestel word van hul voorneme om hom af te dank. Die redes hiervoor is Gama se beweerde ernstige oortredings van sy finansiële, verkrygings- en vertrouenspligte.
Is dalk maar beter so …niemand glo ek gaan hom daar mis nie
Alweer die lokomotiewe… en CR soek nog geld vir infrastruktuur vir nog meer van dieselfde en die uitgebrande waens. Die regering ly aan 'n kompulsie vir oor en oor dieselfde aksies en telkens kom die nuwe woord sedert 1994 na vore: Biljoene. Die bankie daar in Limp-popo het dalk net baie meer geld onder die tafel deur hanteer as waarvan ons weet. Die' dat dit naarstiglik weer opgepomp moet word vir…. meer van dieselfde… Wat duidelik is, is dat Afroka nie kan nie… nie wil nie… Trieng-trieng… is dit die IMF?… kan ek met daai antie met die gryshare praat?…… Lees meer »
Die ANC dank nie af nie Hulle herontplooi En agter die skarms verdien hy nog steeds 'n reuse salaris